Svetlin Roussev

Dr **Svetlin Roussev** (bülgàrisch Светлин Русев; diitscha schrìftliga-n-Ìwwersätzung *Swetlin Russew;* * 5. Àwrìl 1976 ìn dr Schwiiz) ìsch a bülgàrischer Giiger, wo-n-unter da bekànntescht klàssischa Müüsikànta vu siim Lànd zeehlt. Ar hàt vor àllem ìm Frànkriich un ìn dr Schwiiz gschpìelt.

## siina Kàrriar
Ìm Svetlin Roussev siina baida Ältra sìnn berüafliga Giiger gsìì. Dr Roussev ìsch ìn dr Schwiiz uff d’ Walt kumma, wu siina Ältra a Tournee gmàcht han. D’ Fàmìlia schtàmmt üss Russe-n-ìm Norda vum Bülgària. Dr Roussev hàt z’äärscht mìt siinera Müatter Müüsik glarnt; vìela bekànnta Müüsikànta sìn d’haim biim Roussev kumma. Ìm Àlter vu fìmfa Joohra ìsch schun dr Roussev ìn d’ Nàzionààla Kunschtschüal vu Russe gànga. Wu-n-’r sewana Joohra gsìì-n-ìsch hàt’r ìn Konzärta gschpìelt. Vu 1991 bis 1998 hàt dr Roussev àm Pàriiser Konsärwàtorium unter da bekànnta Giiger Gérard Poulet, Devy Erlih un Jean-Jacques Kantorow gschtudiart. Ìm Joohr 1994 hàt’r doo a Äärschta Giigerpriis so wia-n-a Äärschta Priis vu dr Kàmmermüüsik bikumma. Züadam hàt’r mehrera Giigawattkampf dur d’ Walt gwunna, un hàt ànna 2001 biim Internàzionàla Giigawattkàmpf vu Sendai a Priis bikumma, wu-n-’r a Inschtrumäntàlkonzärt vum Johann Sebastian Bach gschpìelt hàt.

Ìm Joohr 2000 ìsch dr Roussev d’ „Klàssischa Äntdäckung“ vu dr ADAMI gsìì. Ìm gliicha Joohr ìsch’r Sologiiger ìm Nàzionàlorkäschter vum Auvergne ìm Frànkriich worra. Zamma mìt dam Orkäschter un em Dirigànt Arie van Beek hàt’r ìm Karl Amadeus Hartmann siina „Müsik vum Trüür“ uffgnumma fìr a Album, wo-n-ànna 2004 üssagànga ìsch. Vu 2005 bis 2016 ìsch dr Roussev Sologiiger ìm Filhàrmoonisch Orkäschter vu Radio France z’ Pàris gsìì, un vu 2007 bis 2016 ìsch’r Sologiiger un Konzärtmaischter gsìì-n-ìm Filhàrmoonisch Orkäschter vu Seoul ìm Südkoreà. Ìm Nowamber 2016 ìsch’r Sologiiger un Konzärtmaischter vum Orkäschter vu dr Wälschschwiiz worra. Ìhn hàt ma-n-àui àls Solìscht ìns Filhàrmoniiorkäschter vu Tokyo un ìns Keenigliga Filhàrmoonischa Orkäschter vu Lüttlig iiglààda. Züadam ìsch dr Roussev Giigalehrer àm Pàriiser Konsärwàtorium gsìì. Ànna 2016 ìsch’r Kunschtlaiter vum Filhàrmoonischa Orkäschter vu Sofia-n-ìm Bülgària worra. Àb 2017 hàt’r Giiga-n-àn dr Müüsikhoochschüal vu Gämf ìn dr Schwiiz unterrìchtet. Üsserdam ìsch’r Mìtglìed gsìì ìm Kunschtroot vu da Faschtschpìeler März-Müsiktààga z’ Russe ìm Bülgària.

Dr Roussev schpìelt vor àllem Klàssik, Bàrockmüüsik so wia zittgnossischa klàssischa Müüsik. Kàmmermüüsik hàt’r unter bekànnta Diriganta gschpìelt, wia-n-em Chung Myung-whun, em Yehudi Menuhin, em Leon Fleisher, em Vladimir Cosma un em Marek Janowski. Ìm Joohr 2012 hàt’r zamma mìt dr Piànìschta Plamena Mangowa bii da Internàzionààla Kàmmermüüsik-Faschtschpìeler vu Plowdiw gschpìelt. Àm 25. Mai 2015 ìsch sii Album „Fire and Ice“ üssagànga, wu-n-’r zamma mìt’m Symfoniiorkäschter vum Bülgààrischa Nàzionààla Rundfunk Liader vum Jean Sibelius un vum bülgàrischa Komponìscht Pantscho Wladigerow gschpìelt hàt. Zamma mìt’m frànzeescha Tschällìscht François Salque un dr bülgàrischa Pianìschta Elena Rozanova hàt’r a Dräimànnorkäschter bìldet. Zamma han sa a Album uffgnumma, wo-n-ànna 2016 veräffentligt worra-n-ìsch. Üsserdam hàt dr Rousev d’ Tango-Müüsikàntagrupp Tanguísimo grìnda. Ìm Septamber 2017 hàt’r zamma mìt dr koreànischa Piànìschta Yeol Eum Son a äffentliga Konzärt z’ Clermont-Ferrand ìm Frànkriich uffgnumma. Dàs Album, wo „Midnight Bells“ haischt, ìsch àm 28. Dezamber 2018 üssagànga.

Ànna 2019 ìsch dr Roussev Solìscht gsìì uff’m Àlbum vum Symfoniiorkäschter vum Bülgààrischa Nàzionààla Rundfunk, wu sa Liader vum Pantscho Wladigerow gschpìelt han. Ìm Jüüni 2021 hàt’r a Àlbum looh veräffentliga, wu-n-’r Liader vum Schwiizer Komponìscht Frank Martin gschpìelt hàt.

Ìm Roussev siina Giiga-n-ìsch a Camposelice vum Joohr 1710, wo-n-ìhm sitter Hornung 2012 d’ Jàpànischa Müsikschtìftung lehnt. Ìm Bülgària ìsch dr Svetlin Roussev Müüsikànt vum Joohr 2006 gsìì. Ànna 2007, 2016 un 2019 hàt’r d’ Krìschtàlllaira vum Bülgàrischa Kültüürminìschterium bikumma. Ìm Joohr 2018 ìsch’r Ehrabìrger vu siinera Haimetschtàdt Russe worra. Ìm Hornung 2019 hàt ìhm dr bülgàrischa Schtààtsowerhàuipt Rumen Radew d’ Ehra-n-üsszaichnung vum Presidànt vu dr Repüblik Bülgària gaa.

Dr Roussev ìsch Botschàfter vu dr UNICEF.

## siina Wark
Dr Svetlin Roussev hàt mehr àls zeehn Albums looh veräffentliga, wo-n-’r zamma mìt àndra bekànnta Müüsikànta uffgnumma hàt:
* *Pantcho Vladigerov*, zamma mìt dr Elena Rozanova, 2004
* *Hartmann / Henze*, zamma mìt’m Arie van Beek, em Philippe Bernold un em Xavier de Maistre, 2004
* *De l’école franco-belge du violon*, zamma mìt dr Elena Rozanova, 2006
* *Grieg & Medtner 3rd Sonatas*, zamma mìt’m Frédéric d'Oria-Nicolas, 2010
* *(LIVE) La symphonie des siècles*, zamma mìt’m François-Xavier Roth, 2011
* *Fire & Ice*, zamma mìt’m Emil Tabakov un em Symfoniiorkäschter vu dr Bülgààrischa Nàzionààla Rundfunk, 2015
* *Piano Trios*, zamma mìt dr Elena Rozanova un em François Salque, 2016
* *Eugène Ysaÿe Neiges d’antan*, zamma mìt’m Amaury Coeytaux un em Keenigliga Filhàrmoonischa Orkäschter vu Lüttlig, 2016
* *Lalo & Roussel*, zamma mìt’m Alain Raës, em Okräschter vu Douai-n-ìm Hauts-de-France un em Jean-Jacques Kantorow, 2016
* *Midnight Bells*, zamma mìt dr Yeol Eum Son, 2017
* *Ravel à Gaveau*, zamma mìt’m Denis Pascal, em Aurélien Pascal un em David Lively, 2019

## Lìteràtüür
* 
* 
* 
* 

## Weblinks
* Ìm Svetlin Roussev siina offiziälla Websitta (anglisch)
* Dr Svetlin Roussev biim Pàriiser Konsärwàtorium (frànzeesch)
* Dr Svetlin Roussev bii dr Müsik-Hoochschüal vu Gämf (frànzeesch)
* Dr Svetlin Roussev bii dr Schtìftung Sion Violon Musique (frànzeesch, anglisch)
* Dr Svetlin Roussev biim Filhàrmoonischa Orkäschter vu Sofia (anglisch, bülgàrisch)
* Dr Svetlin Roussev uff dr Websitta vum Academy Festival Istanbul (anglisch)
* Dr Svetlin Roussev bii France Musique (frànzeesch)
* Dr Svetlin Roussev bii dr Konzärtgsällschàft vu Friburg (frànzeesch, anglisch)

## Ainzelnohwiisa